Knotteplast

Knotteplast, også kalt vorteplast, grunnmursplast / grunnmursplate eller knasteplast, benyttes til drenering («vanntetting») av grunnmurer og andre konstruksjoner i grunnen (for eksempel i tunneler). Plasten er typisk produsert av svart polypropylen og er tett besatt av forhøyninger som sikrer at luft kan passere på den siden der knastene stikker ut. På denne måten forbedres utluftingen av vanndamp fra denne siden. Knastene skal monteres mot den siden som skal holdes tørr.

Knasteplast benyttes også som undertekking på moderne torvtak uten bjørkenever under torven. Her fungerer plasten som vanntettende sjikt, mens knastene kan bidra til å gi torven bedre feste på taktroet.

 Se også 
 Grunnmurspapp
 Referanser 

Kategori:Bygningsmaterialer